CELEX: 52020DP0380
Language: et
Date: 2020-12-17 00:00:00
Title: Euroopa Parlamendi 17. detsembri 2020. aasta otsus kodukorra muutmise kohta parlamendi toimimise tagamiseks eriolukorras (2020/2098(REG))

29.10.2021   
               
               
                  ET
               
               
                  Euroopa Liidu Teataja
               
               
                  C 445/206
               
            
         P9_TA(2020)0380
         Kodukorra muutmine Euroopa Parlamendi toimimise tagamiseks eriolukorras
         Euroopa Parlamendi 17. detsembri 2020. aasta otsus kodukorra muutmise kohta parlamendi toimimise tagamiseks eriolukorras (2020/2098(REG))
         (2021/C 445/25)
         
            Euroopa Parlament,
         
                     —
                  
                  
                     võttes arvesse kodukorra artikleid 236 ja 237,
                  
               
                     —
                  
                  
                     võttes arvesse põhiseaduskomisjoni raportit (A9-0194/2020),
                  
               
                  
                     1.
                  
                  
                     otsustab teha kodukorras allpool esitatud muudatused;
                  
               
                  
                     2.
                  
                  
                     rõhutab, et COVID-19 pandeemiast tulenev tervishoiukriis on tekitanud vajaduse kodukorras ette nähtud töökorraldust täiendada, et tagada parlamendi takistusteta toimimine mitmesugustes eriolukordades;
                  
               
                  
                     3.
                  
                  
                     rõhutab, et praeguse tervishoiukriisi ajal parlamendi presidendi ja juhtorganite poolt õigusriigi põhimõtteid järgides vastu võetud ajutised meetmed on eriolukorraga toimetulekuks vajalikud; rõhutab, et aluslepingutega nõutava parlamendi tegevuse järjepidevuse tagamiseks ei olnud neile meetmetele alternatiive ja need võimaldasid parlamendil täita kriisi ajal oma seadusandlikke, eelarve- ja poliitilise kontrolli ülesandeid aluslepingutes sätestatud menetluste kohaselt;
                  
               
                  
                     4.
                  
                  
                     rõhutab, et ajutised meetmed olid täiesti põhjendatud ja tagasid kõigi nende kohaldamise ajal toimunud hääletuste kehtivuse;
                  
               
                  
                     5.
                  
                  
                     peab oluliseks, et parlament võtab eriolukorras töötamise ajal puuetega parlamendiliikmete ja nende töötajate jaoks tarvitusele mõistlikud abinõud, kasutades kõiki enda käsutuses olevaid võimalusi;
                  
               
                  
                     6.
                  
                  
                     on seisukohal, et allpool esitatud muudatused tuleks vastu võtta alternatiivse elektroonilise hääletussüsteemi abil praeguste ajutiste meetmete kohaselt, mille parlamendi president ja juhtorganid vastu võtsid, et tagada parlamendi toimimine COVID-19 pandeemiast tuleneva tervishoiukriisi ajal;
                  
               
                  
                     7.
                  
                  
                     otsustab, et muudatused jõustuvad 1. jaanuaril 2021, kuid neid kohaldatakse alles alates 18. jaanuarist 2021, et presidendil ja esimeeste konverentsil oleks õiguslik alus uue artikli 237a lõike 2 esimese lõigu kohase otsuse vastuvõtmiseks ja eelnevaks heakskiitmiseks ning et uusi sätteid saaks täielikult kohaldada alates nende kohaldamise esimesest päevast ehk 2021. aasta esimese korralise osaistungjärgu avamisest;
                  
               
                  
                     8.
                  
                  
                     teeb presidendile ülesandeks edastada käesolev otsus teavitamise eesmärgil nõukogule ja komisjonile ning liikmesriikide parlamentidele.
                  
               
            Muudatusettepanek 1
         
         
            Euroopa Parlamendi kodukord
         
         
            XIII a osa (uus)
         
         
                     
                        Kehtiv tekst
                     
                  
                  
                     
                        Muudatusettepanek
                     
                  
               
                      
                  
                  
                     
                  
               
            Muudatusettepanek 2
         
         
            Euroopa Parlamendi kodukord
         
         
            Artikkel 237 a (uus)
         
         
                     
                        Kehtiv tekst
                     
                  
                  
                     
                        Muudatusettepanek
                     
                  
               
                      
                  
                  
                     
                        
                           Artikkel 237a
                        
                     
                  
               
                      
                  
                  
                     
                        
                           Erakorralised meetmed
                        
                     
                  
               
                      
                  
                  
                     
                        
                           
                              1.
                              
                              Käesolevat artiklit kohaldatakse olukorras, kus parlament ei saa temast mitteolenevate erandlike ja ettenägematute asjaolude tõttu täita oma ülesandeid ja kasutada oma õigusi vastavalt aluslepingutele, ning selleks, et võtta vastu erakorralised meetmed, mis võimaldavad parlamendil ülesannete täitmist ja õiguste kasutamist jätkata, tuleb teha ajutine erand mujal kodukorras sätestatud parlamendi tavapärasest töökorraldusest.
                           
                        
                     
                  
               
                      
                  
                  
                     
                        
                           Olukord loetakse eriolukorraks, kui president jõuab usaldusväärsete tõendite alusel, mida vajaduse korral kinnitavad parlamendi teenistused, järeldusele, et turvalisuse või ohutusega seotud põhjustel või tehniliste vahendite puudumise tõttu on parlamendil sel ajal või edaspidi võimatu või ohtlik mujal kodukorras sätestatud tavapärase töökorralduse ja vastuvõetud ajakava kohaselt kokku tulla.
                        
                     
                  
               
                      
                  
                  
                     
                        
                           
                              2.
                              
                              Kui lõikes 1 sätestatud tingimused on täidetud, võib president esimeeste konverentsi heakskiidul otsustada kohaldada üht või mitut lõikes 3 osutatud meedet.
                           
                        
                     
                  
               
                      
                  
                  
                     
                        
                           Kui esimeeste konverents ei saa asja erakordse kiireloomulisuse tõttu füüsiliselt või virtuaalselt kokku tulla, võib president ühe või mitme lõikes 3 osutatud meetme kohaldamise otsustada ilma esimese konverentsi heakskiiduta. Presidendi otsus aegub viis päeva pärast selle vastuvõtmist, kui esimeeste konverents ei ole seda selle ajavahemiku jooksul heaks kiitnud.
                        
                     
                  
               
                      
                  
                  
                     
                        
                           Kui president on otsuse teinud ja esimeeste konverents on selle heaks kiitnud, võivad parlamendiliikmed või fraktsioon(id) vastavalt vähemalt keskmisele lävendile igal ajal taotleda, et kõik otsuses sätestatud meetmed või osa nendest esitataks parlamendile eraldi heakskiitmiseks ilma aruteluta. Täiskogu hääletus lisatakse taotluse esitamise päevale järgneva esimese istungi päevakorda. Muudatusettepanekuid esitada ei või. Kui meede ei saa antud häälte enamust, aegub see pärast osaistungjärgu lõppu. Täiskogul heaks kiidetud meedet ei või samal osaistungjärgul uuesti hääletusele panna.
                        
                     
                  
               
                      
                  
                  
                     
                        
                           
                              3.
                              
                              Lõikes 2 osutatud otsusega võib ette näha kõik vajalikud meetmed lõikes 1 osutatud eriolukorraga toimetulekuks, eelkõige järgmised meetmed:
                           
                        
                     
                  
               
                      
                  
                  
                     
                                 
                                    
                                       a)
                                    
                                 
                              
                              
                                 
                                    
                                       kavandatud osaistungjärgu, istungi või komisjoni koosoleku edasilükkamine hilisemale kuupäevale ja/või parlamentidevaheliste delegatsioonide ja muude organite koosolekute tühistamine või piiramine;
                                    
                                 
                              
                           
               
                      
                  
                  
                     
                                 
                                    
                                       b)
                                    
                                 
                              
                              
                                 
                                    
                                       osaistungjärgu, istungi või komisjoni koosoleku üleviimine parlamendi asukohast parlamendi ühte töökohta või parlamendivälisesse kohta või parlamendi ühest töökohast parlamendi asukohta, teise töökohta või parlamendivälisesse kohta;
                                    
                                 
                              
                           
               
                      
                  
                  
                     
                                 
                                    
                                       c)
                                    
                                 
                              
                              
                                 
                                    
                                       osaistungjärgu või istungi pidamine parlamendi ruumides, kuid tervikuna või osaliselt eraldi koosolekuruumides, et oleks võimalik hoida piisavat füüsilist distantsi;
                                    
                                 
                              
                           
               
                      
                  
                  
                     
                                 
                                    
                                       d)
                                    
                                 
                              
                              
                                 
                                    
                                       osaistungjärgu, istungi või parlamendi organite koosoleku pidamine artiklis 237c sätestatud kaugosalemise korra kohaselt;
                                    
                                 
                              
                           
               
                      
                  
                  
                     
                                 
                                    
                                       e)
                                    
                                 
                              
                              
                                 
                                    
                                       juhul kui artikli 209 lõikes 7 sätestatud ajutine asendusmehhanism ei ole konkreetses eriolukorras piisav, võivad fraktsioonid komisjoni kuuluva parlamendiliikme ajutiselt asendada, kui asjaomane parlamendiliige ei ole sellise ajutise asendamise vastu.
                                    
                                 
                              
                           
               
                      
                  
                  
                     
                        
                           
                              4.
                              
                              Lõikes 2 osutatud otsus on ajaliselt piiratud ja seda tuleb põhjendada. Otsus jõustub selle avaldamisel Euroopa Parlamendi veebisaidil või muul parimal võimalikul viisil, kui asjaolud veebisaidil avaldamist ei võimalda.
                           
                        
                     
                  
               
                      
                  
                  
                     
                        
                           Kõiki parlamendiliikmeid teavitatakse otsusest individuaalselt ja viivitamata.
                        
                     
                  
               
                      
                  
                  
                     
                        
                           President võib lõikes 2 sätestatud korra kohaselt otsust ühe korra või mitu korda piiratud ajaks pikendada. Pikendamisotsust tuleb põhjendada.
                        
                     
                  
               
                      
                  
                  
                     
                        
                           President tühistab käesoleva artikli alusel vastu võetud otsuse kohe, kui lõikes 1 osutatud eriolukord, mis selle vastuvõtmise tingis, on lõppenud.
                        
                     
                  
               
                      
                  
                  
                     
                        
                           
                              5.
                              
                              Käesolevat artiklit kohaldatakse üksnes viimase abinõuna ning valitakse ja rakendatakse üksnes meetmeid, mis on konkreetse eriolukorraga toimetulekuks vältimatult vajalikud.
                           
                        
                     
                  
               
                      
                  
                  
                     
                        
                           Käesoleva artikli kohaldamisel võetakse nõuetekohaselt arvesse esindusdemokraatia põhimõtet, parlamendiliikmete võrdse kohtlemise põhimõtet, parlamendiliikmete õigust teostada oma mandaati takistusteta, sealhulgas kasutada artiklist 167 tulenevaid õigusi, oma õigust hääletada vabalt, individuaalselt ja isiklikult, ning aluslepingutele lisatud protokolli nr 6 Euroopa Liidu institutsioonide ning teatud organite, asutuste ja talituste asukoha kohta.
                        
                     
                  
               
            Muudatusettepanek 3
         
         
            Euroopa Parlamendi kodukord
         
         
            Artikkel 237 b (uus)
         
         
                     
                        Kehtiv tekst
                     
                  
                  
                     
                        Muudatusettepanek
                     
                  
               
                      
                  
                  
                     
                        
                           Artikkel 237b
                        
                     
                  
               
                      
                  
                  
                     
                        
                           Parlamendi poliitilise tasakaalu häirumine
                        
                     
                  
               
                      
                  
                  
                     
                        
                           
                              1.
                              
                              President võib esimeeste konverentsi heakskiidul võtta parlamendiliikmete või mõne fraktsiooni osalemise hõlbustamiseks vajalikke meetmeid, kui ta jõuab usaldusväärsete tõendite alusel järeldusele, et parlamendi poliitiline tasakaal on tugevalt häiritud, kuna märkimisväärne arv parlamendiliikmeid või mõni fraktsioon ei saa turvalisuse või ohutusega seotud põhjustel või tehniliste vahendite puudumise tõttu mujal kodukorras sätestatud tavapärase töökorralduse kohaselt parlamendi töös osaleda.
                           
                        
                     
                  
               
                      
                  
                  
                     
                        
                           Selliste meetmete ainus eesmärk on võimaldada asjaomaste parlamendiliikmete kaugosalemist, kasutades artikli 237c lõike 1 alusel valitud tehnilisi vahendeid või muid sama otstarbega asjakohaseid vahendeid.
                        
                     
                  
               
                      
                  
                  
                     
                        
                           
                              2.
                              
                              Lõike 1 kohaseid meetmeid võib võtta märkimisväärse arvu parlamendiliikmete huvides, kui nende osalemist takistavad neist mitteolenevad piirkondlikul tasandil ilmnenud erandlikud ja ettenägematud asjaolud.
                           
                        
                     
                  
               
                      
                  
                  
                     
                        
                           Lõike 1 kohaseid meetmeid võib võtta ka fraktsiooni liikmete huvides, kui fraktsioon on neid taotlenud ja fraktsiooni osalemist takistavad fraktsioonist mitteolenevad erandlikud ja ettenägematud asjaolud.
                        
                     
                  
               
                      
                  
                  
                     
                        
                           
                              3.
                              
                              Sel juhul kohaldatakse artikli 237a lõike 2 teist ja kolmandat lõiku ning artikli 237a lõigetes 4 ja 5 sätestatud reegleid ja põhimõtteid.
                           
                        
                     
                  
               
            Muudatusettepanek 4
         
         
            Euroopa Parlamendi kodukord
         
         
            Artikkel 237 c (uus)
         
         
                     
                        Kehtiv tekst
                     
                  
                  
                     
                        Muudatusettepanek
                     
                  
               
                      
                  
                  
                     
                        
                           Artikkel 237c
                        
                     
                  
               
                      
                  
                  
                     
                        
                           Kaugosalemise kord
                        
                     
                  
               
                      
                  
                  
                     
                        
                           
                              1.
                              
                              Kui president otsustab vastavalt artikli 237a lõike 3 punktile d kohaldada kaugosalemise korda, võib parlament oma tööd korraldada kaugtöö vormis, muu hulgas lubades kõigil parlamendiliikmetel kasutada teatavaid mandaadist tulenevaid õigusi elektrooniliselt.
                           
                        
                     
                  
               
                      
                  
                  
                     
                        
                           Kui president otsustab vastavalt artiklile 237b, et tuleb kasutada kaugosalemise korra raames valitud tehnilisi vahendeid, kohaldatakse käesolevat artiklit üksnes vajalikul määral ja üksnes asjaomaste parlamendiliikmete suhtes.
                        
                     
                  
               
                      
                  
                  
                     
                        
                           
                              2.
                              
                              Kaugosalemise korraga tagatakse, et:
                           
                        
                     
                  
               
                      
                  
                  
                     
                                 —
                              
                              
                                 
                                    
                                       parlamendiliikmed saavad takistusteta teostada oma mandaati, muu hulgas kasutada õigust võtta sõna täiskogul ja komisjonides, hääletada ja tekste esitada;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       kõik hääled annavad parlamendiliikmed individuaalselt ja isiklikult;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       kaughääletamise süsteem võimaldab parlamendiliikmetel hääletada tavaliselt, nimeliselt ja salajaselt ning kontrollida, kas nende hääled loeti antud häälteks;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       kõigi parlamendiliikmete suhtes kohaldatakse ühtset hääletussüsteemi, olenemata sellest, kas nad viibivad parlamendi ruumides või mitte;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       artiklit 167 kohaldatakse võimalikult suures ulatuses;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       parlamendiliikmetele ja nende töötajatele pakutavad infotehnoloogialahendused on tehnoloogianeutraalsed;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       parlamendiliikmed osalevad parlamendi aruteludes ja hääletustel turvaliste elektrooniliste vahendite abil, mida haldavad ja kontrollivad vahetult parlamendisisesed teenistused.
                                    
                                 
                              
                           
               
                      
                  
                  
                     
                        
                           
                              3.
                              
                              Lõikes 1 osutatud otsuse tegemisel määrab president kindlaks, kas kaugosalemise korda kohaldatakse parlamendiliikmete õiguste kasutamise suhtes üksnes täiskogul või ka parlamendikomisjonides ja/või muudes organites.
                           
                        
                     
                  
               
                      
                  
                  
                     
                        
                           President määrab otsuses kindlaks ka selle, kuidas kohandatakse kaugosalemise korra kestel õigusi ja tavasid, mida parlamendiliikmete füüsilise kohalolekuta korrakohaselt kasutada ei saa.
                        
                     
                  
               
                      
                  
                  
                     
                        
                           Need õigused ja tavad hõlmavad muu hulgas järgmist:
                        
                     
                  
               
                      
                  
                  
                     
                                 —
                              
                              
                                 
                                    
                                       istungist või koosolekust osavõtu arvestamise viis;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       kvoorumi kontrollimise taotluse esitamise tingimused;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       tekstide esitamine;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       osade kaupa või eraldi hääletuse taotlemine;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       kõneaja eraldamine;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       arutelude kavandamine;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       suuliste muudatusettepanekute ja nende kohta vastuväidete esitamine;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       hääletuste järjekord;
                                    
                                 
                              
                           
               
                      
                  
                  
                     
                                 —
                              
                              
                                 
                                    
                                       päevakorra koostamise ja menetlusega seotud ettepanekute esitamise tähtajad.
                                    
                                 
                              
                           
               
                      
                  
                  
                     
                        
                           
                              4.
                              
                              Kvoorumit ja istungisaalis hääletamist käsitlevate artiklite sätete kohaldamisel loetakse kaugosalemise vormis osalevad parlamendiliikmed istungisaalis füüsiliselt kohal viibivaks.
                           
                        
                     
                  
               
                      
                  
                  
                     
                        
                           Erandina artikli 171 lõikest 11 võivad parlamendiliikmed, kes arutelul sõna ei võtnud, esitada üks kord istungi jooksul kirjaliku avalduse, mis lisatakse arutelu stenogrammile.
                        
                     
                  
               
                      
                  
                  
                     
                        
                           President määrab vajaduse korral kindlaks, kuidas parlamendiliikmed võivad kaugosalemise korra kohaldamise ajal istungisaali kasutada, eelkõige füüsiliselt kohal viibida võivate parlamendiliikmete maksimaalse arvu.
                        
                     
                  
               
                      
                  
                  
                     
                        
                           
                              5.
                              
                              Kui president otsustab vastavalt lõike 3 esimesele lõigule kohaldada kaugosalemise korda komisjonide või muude organite suhtes, kohaldatakse lõike 4 esimest lõiku vajalike muudatustega.
                           
                        
                     
                  
               
                      
                  
                  
                     
                        
                           
                              6.
                              
                              Juhatus võtab vastu meetmed käesoleva artikli alusel kasutatavate elektrooniliste vahendite toimimise ja turvalisuse kohta vastavalt lõikes 2 sätestatud nõuetele ja normidele.
                           
                        
                     
                  
               
            Muudatusettepanek 5
         
         
            Euroopa Parlamendi kodukord
         
         
            Artikkel 237 d (uus)
         
         
                     
                        Kehtiv tekst
                     
                  
                  
                     
                        Muudatusettepanek
                     
                  
               
                      
                  
                  
                     
                        
                           
                              Artikkel 237d
                           
                        
                        
                           
                              Osaistungjärgu või istungi korraldamine eraldi koosolekuruumides
                           
                        
                        
                           
                              Kui president otsustab vastavalt artikli 237a lõike 3 punktile c lubada pidada osaistungjärgu või istungi tervikuna või osaliselt rohkem kui ühes koosolekuruumis, sealhulgas, kui see on kohane, istungisaalis, kehtivad järgmised reeglid:
                           
                        
                        
                                    —
                                 
                                 
                                    
                                       
                                          sel viisil kasutatavaid koosolekuruume käsitatakse ühiselt istungisaalina;
                                       
                                    
                                 
                              
                                    —
                                 
                                 
                                    
                                       
                                          president võib vajaduse korral määrata kindlaks, kuidas neid koosolekuruume võib kasutada, et tagada füüsilise distantsi nõuete täitmine.